HP จ่อโล๊ะพนักงานล็อตใหญ่ 9,000 คน คาดประหยัดต้นทุนกว่าพันล้านเหรียญสหรัฐ
HP จ่อโล๊ะพนักงานล็อตใหญ่ 9,000 คน คาดประหยัดต้นทุนกว่า 1,000 ล้านเหรียญสหรัฐ
HP จ่อโล๊ะพนักงานล็อตใหญ่ 9,000 คน คาดประหยัดต้นทุนกว่าพันล้านเหรียญสหรัฐ
4 ต.ค. 2562

เอชพี (HP Inc.) ผู้ผลิตคอมพิวเตอร์ส่วนบุคคลรายใหญ่ของโลก เปิดเผยว่า แผนปรับโครงสร้างองค์กรสำหรับปีหน้าเมื่อวันพฤหัสบดีที่ 3 ตุลาคมที่ผ่านมา ยอมรับว่าจะลดตำแหน่งงานสูงสุด 9,000 ตำแหน่ง ทำให้คาดการณ์ว่าแผนดังกล่าวจะส่งผลให้สามารถประหยัดต้นทุนการดำเนินงานขั้นต้นต่อปีได้มากกว่า 1,000 ล้านเหรียญสหรัฐ หรือราว 3 หมื่นล้านบาทภายในสิ้นปีงบการเงิน 2565
ทั้งนี้ปัจจุบัน HP มีพนักงานในเครือทั้งหมดมากกว่า 55,000 คนทั่วโลก (สถิติ ณ วันที่ 31 ตุลาคม 2561) ตัวเลขนี้ระบุในเอกสารที่ยื่นต่อคณะกรรมการกำกับหลักทรัพย์และตลาดหลักทรัพย์ของสหรัฐอเมริกา เบื้องต้น HP สรุปว่าผลกระทบจากการลอยแพจะเกิดขึ้นกับพนักงาน 13-16% บนค่าใช้จ่ายประมาณ 1 พันล้านเหรียญที่จะถูกใช้ระหว่างการปรับโครงสร้าง
โดย Enrique Lores ประธานเจ้าหน้าที่บริหารคนใหม่ของ HP กล่าวถึงการปรับโครงสร้างว่าเป็นการเริ่มต้นบทต่อไปของบริษัท โดยย้ำว่าบริษัทเห็นโอกาสที่สำคัญในการสร้างมูลค่าให้ผู้ถือหุ้น และทีมบริหารใหม่จะทำให้สำเร็จโดยการก้าวไปสู่ความเป็นผู้นำอุตสาหกรรม และเปลี่ยนวิธีการทำงานของบริษัทอย่างจริงจัง
สำหรับ Lores จะเข้ารับตำแหน่ง CEO ในวันที่ 1 พฤศจิกายนต่อจาก Dion Weisler ถือเป็นการให้ยาแรงของซีอีโอคนใหม่ที่น่าจับตา
ทั้งนี้ HP ยังมั่นใจว่าจะสร้างกระแสเงินสดอิสระอย่างน้อย 3 พันล้านเหรียญในปีงบประมาณ 2563 และวางแผนที่จะเพิ่มเงินปันผลรายไตรมาสเป็น 10%